פלמ"ח (סדרת טלוויזיה)

פלמ"ח (מסוגנן גם כפלמח) היא סדרת נוער ישראלית מסוגת דרמה תקופתית-הרפתקאות, שנהגתה על ידי יהונתן בר אילן ועדן גוריון והופקה על ידי ענני תקשורת עבור yes. הסדרה עלתה לשידור ב-5 באפריל 2020 בערוץ TeenNick. בעקבות הצלחתה, הסדרה חודשה לעונה שנייה, שצילומיה נמשכו מפברואר 2021 עד למאי 2021, ועלתה לשידור ב-25 ביולי 2021. ב-15 באוגוסט 2021, נחשף כי הסדרה חודשה לעונה שלישית ואחרונה, שעלתה לשידור ב-30 ביוני 2022. הסדרה זכתה בפרס סדרת הדרמה בתחרות פרסי הטלוויזיה הישראלית לילדים ולנוער ה-1. עלילת הסדרה נפתחת בשנת 1946, שנתיים גורליות לפני קום המדינה, בחוות הכשרה תמימה למראה, שלמעשה משמשת כמחנה אימונים סודי לגיוס נוער לפלמ"ח וכבסיס ליציאה לפעולות נגד הצבא הבריטי. עלילת העונה מתמקדת בדמויותיהם של אמיל ואלינור - אח ואחות שזה עתה הגיעו לארץ כמעפילים בלתי לגאליים ופוגשים חבורת נערים צברים מגובשת המצילה אותם מידי הצבא הבריטי. לאחר חילוצם, השניים מצטרפים להכשרה, מתאמנים ונלחמים יחד על מנת לפעול להקמת המדינה מול סכנות משותפות וקיומיות. בעונה משולבים אירועים היסטוריים אשר התרחשו במהלך חודשיים בשנת 1946 שבהם אוחדו כל המחתרות לתנועת מאבק אחת, תנועת המרי העברי. מבין האירועים המוזכרים - "ליל הגשרים", "השבת השחורה", ואוניות המעפילים "עמירם שוחט" "תל-חי" ו"יגור". לצד אירועים אלה, בעונה מופיעים דמויות המנהיגים שהקימו את המדינה, ביניהם: יצחק רבין, יצחק שמיר, יגאל אלון, משה דיין, מנחם בגין וישראל גלילי. לאחר אירועי העונה הראשונה, חברי פלוגת הנוער של הפלמ"ח, שממשיכים לפעול במרץ נגד הבריטים ולמען הקמת מדינת ישראל, מגלים שהם נאלצים לעמוד מול צ'ארלס דארסי, המזכיר הכללי הבריטי החדש וחסר הרחמים, ששם לעצמו למטרה לנסות לחבל בהמלצת שליחי ועדת האו"ם הבינלאומית שמגיעה לישראל ותפקידה הוא להמליץ על הקמת מדינה יהודית. במרוץ נגד הזמן לחיבול במזימתו של דארסי, חברי הפלוגה מבינים שעליהם לשקול מחדש את כל מה שהאמינו בו עד כה. עלילת העונה מתרחשת בין השנים 1946–1947, ומשולבים בה אירועים היסטוריים נוספים, בהם הפיצוץ במלון המלך דוד, הפריצה לכלא עכו והמאבק להבאת ספינת המעפילים "אקסודוס". לצד אירועים אלו, בעונה מופיעים דמויות נוספות שהיו לחלק מתקומת המדינה, ביניהם: דוד בן-גוריון, פרופסור חיים ויצמן, גולדה מאירסון, אפרים קציר ונתן אלתרמן. שנת 1947 – המאבק בבריטים מתקרב לסופו, הצבעת האו"ם על מדינה יהודית בפתח, וכעת חברי המחתרות והמעפילים מתכוננים לעתידם במדינה החדשה; אלא שכשסכנה חדשה מאיימת ברגע האחרון על הקמת המדינה, נאלצים חברי פלוגת הנוער של הפלמ"ח, שלאחר סיום העונה הקודמת סיימו את הכשרתם והתפזרו ליחידות שונות, לשוב ולהתאחד למבצע אחרון שיכריע את גורל המדינה. בספטמבר 2021 לקראת סיום העונה השנייה של הסדרה התראיינו עדן גוריון ואביב פנקס לאראל סג"ל וחן ליברמן, במהלך הראיון טען סגל לאי-דיוקים בסדרה, כאשר בסדרה הוצג שהאצ"ל השתתף בליל הגשרים, או לחלופין שהפלמ"ח השתתף בפיצוץ מלון המלך דוד ובפריצה לכלא עכו. פלמ"ח, ברשת החברתית אינסטגרם "פלמ"ח", במסד הנתונים הקולנועיים IMDb (באנגלית) "פלמ"ח", במסד הנתונים הקולנועיים KinoPoisk (ברוסית) "פלמ"ח", במיזם "אישים" לתיעוד היצירה הישראלית פלמ״ח: הטריילר הרשמי, סרטון באתר יוטיוב פלמ״ח: פרק מיוחד - הכירו את גיבורי הפלמ״ח, סרטון באתר יוטיוב רותה קופפר, יוצרי הסדרה פלמ"ח: "לא רצינו לעשות חסמב"ה", באתר כלכליסט, 2 באוגוסט 2021 ביקורות: עינב שיף, ההסטוריה חורקת, באתר "ידיעות אחרונות", 5 באפריל 2020 אריאנה מלמד, חסמב"ה על סטרואידים: ב"פלמ"ח" כל הבנים גברים וכל הבנות דוגמניות, באתר הארץ, 6 באפריל 2020 דויד פרץ, לפקודה תמיד אנחנו, באתר ישראל היום, 17 באפריל 2020 מיטל קפלן, פלמח, באתר www.israelfilmacademy.co.il טין ניק, פלמ"ח עונה 2 חוזר ב-25.7.21, באתר אינסטגרם, ‏16.06.21 טין ניק, אלונה סער: "להשתתף ב'ארץ נהדרת' זה חלום ענק שלי", באתר פרוגי, ‏15 באוגוסט 2021 פלמ"ח עונה 3 | התאריך נחשף, סרטון באתר יוטיוב 103FM - אראל סג"ל - רבותיי, ההיסטוריה חוזרת, באתר 103FM, ‏1 בספטמבר 2021